На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017, 95/2018, 31/2019, 72/2019 и 149/2020), члана 70.став 10. Статута општине Гаџин Хан (,,Сл.лист града Ниша,, бр.10/2019), члана 11. Одлуке о првом ребалансу буџета општине Гаџин Хан за 2021. годину („Службени лист града Ниша“ број 116/2021,77/2021) и предлога Службе за буџет, финансије и пореску администрацију број 400-683/21-IV/01 од 09.09.2021. године,

Општинско веће општине Гаџин Хан на седници одржаној 10.септембра 2021. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о првом ребалансу буџета општине Гаџин Хан за 2021. годину (“Службени лист града Ниша” број 116/2020, 77/2021):

**Раздео 5**

**Програм 15 – Локална самоуправа**

**0602- 0009 – Текућа буџетска резерва**

**Функција 130 - Опште услуге**

**Позиција 70.**

**Економска класификација 499000 - Средства резерве**

**ОДОБРАВАЈУ СЕ** средства у износу од **393.000,00** динара (тристотинедеведесеттрихиљадединара) Општинској управи општине Гаџин Хан за трошкове поправке водоводне и канализационе мреже.

1. Средства из тачке 1. овог предлога распоређују се у оквиру

**Раздео 5**

**Програм 2-КОМУНАЛНЕ УСЛУГЕ**

**Програмска активност 1102-0008 – Управљање и снабдевање водом за пиће**

**Функционална класификација 630 – Водоснабдевање**

**Позиција 100/1**

**Економска класификација 425115 – Радови на водоводу и канализацији**

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о првом ребалансу буџета општине Гаџин Хан за 2021. годину и финансијског плана Општинске управе Гаџин Хан утврђено је да на економској класификацији 425100-Текуће поправке и одржавање нису планирана средства за ове намене.

Наведена средства су потребна за измирење обавеза према ЈП Дирекцији Гаџин Хан на име испостављених рачуна за поправку водоводне мреже (Рачун бр.05/41, Рачун бр.05/42, Рачун бр.05/43 ,Рачун бр.05/44, Рачун бр.05/45 и Рачун бр.05/47) и рачуна за радове на канализационој мрежи бр. 05/46. Укупна вредност ових рачуна износи **392.268,24** динара. Водоводна мрежа је поправљана у следећим селима: Горњем Барбешу, Топоници, Личју, Гаџином Хану, Великом Вртопу, Гркињи а радови на канализацији су изведени у Топоници. Радови на водоводној мрежи су због хитности изведени на основу усменог налога председника општине, да би се у најкраћем року решио проблем водоснабдевања у овим селима и становништво обезбедило пијаћом водом. Радови на канализационој мрежи су изведени на основу налога председника скупштине општине од 14.06.2021.године на дениоци пута Топоница-Грданица а односе се на укопавање канализационих цеви од постојеће шахте до објеката који нису прикључени на канализацију.

Обзиром да Одлуком о првом ребалансу буџета општине Гаџин Хан за 2021.годину средства за ове намене нису планирана, средства се издвајају из текуће буџетске резерве.

Број: 06-400-502/21-III

У Гаџином Хану, 10.09 .2021. године

ПРЕДСЕДНИК

ОПШТИНСКОГ ВЕЋА

Милисав Филиповић